แวะร้านนี้หลายรอบแต่ก้อยังไม่เคยลงรีวิวซักที ซื้อขนมมาชิมก้อหลายตัว แต่ก้อเพิ่งจะได้ฤกษ์ถ่ายรูปเมนูโปรดประจำตัว อย่างเจ้า mille feuille ชิ้นนี้ ที่ไปทีไรก้อหมดทู้กที ครั้งนี้ตั้งใจไปเร็วหน่อยเลยไม่พลาด แถมเหลือเป็นชิ้นสุดท้ายพอดีด้วยค่ะ

ร้าน La montee เป็นร้านเบเกอรี่สัญชาติเกาหลีที่ขายเบเกอรี่หลากหลายประเภททั้งแนวเค้ก pastry และขนมปังหน้าตาน่าทานประเภทต่างๆ ตั้งอยู่ริมทางรถไฟสามเสนใกล้ๆร้านรถเสบียง หน้าร้านทาด้วยสีแดงสดใส มีป้ายชื่อร้านชัดเจนเห็นเด่นชัด ภายในตกแต่งสบายๆ มีที่นั่งทั้งในแอร์และด้านนอกพร้อมบรรยากาศสวนสวยๆค่ะ

เบเกอรี่ที่นี่จะอบสดใหม่ทุกวัน ไม่มีการนำของค้างมาขาย โดยขนมที่ขายดีจะเป็นพวกครัวซองต์และเดนิชต่างๆ ซึ่งราคาก้อมีหลากหลาย ส่วนพวกเค้กบางอย่างอาจราคาสูงหน่อยแต่ก้อชิ้นใหญ่น่าทานและใช้วัตถุดิบดีค่ะ

ขนมที่เคยซื้อทานไปส่วนใหญ่อร่อยใช้ได้นะคะ บางอย่างอาจเฉยๆแต่ก้อทานได้ แต่ที่ทานแล้วมีโอกาสได้ถ่ายรูปก้อเจ้า mille feuille นี่แหละค่ะ

- vanilla mille feuille 180 บาท
+ รสชาติ ตัวครีมเนื้อเบาหวานกำลังดีแต่ไม่ค่อยหอมวนิลลาเท่าไหร่ ต่างจากครีมวนิลลาแท้อร่อยๆของเจ้าในดวงใจ ตัวแป้งพายกรอบดีหอมเนยแต่ค่อนข้างหนาเวลาทานเยอะๆเลยค่อนข้างเลี่ยน ชิ้นนึงทาน 2 คนจะกำลังดีค่ะ

- ชีสเค้ก
อันนี้ไม่ได้ถ่ายรูปตอนซื้อมาทานแต่อร่อยเลยนะคะ เนื้อชีสเค้กนุ่มเบาไม่เลี่ยน รสกำลังดีไม่จืดหรือเข้มเกินไป เหมือนจะชิ้นใหญ่แต่ทานเพลินแปบเดียวหมดค่ะ

- เลมอนทาร์ต
ตัวครีมมะนาวรสเปรี้ยวหวานหอมกำลังดี แป้งทาร์ตกรอบหอมเนยอร่อยดีค่ะ

แฟนๆเบเกอรี่คนไหนมีโอกาสผ่านมาแถวนี้ก้อลองแวะนั่งทานหรือซื้อกลับไปชิมกันได้นะคะ นอกจากขนมยังมีเครื่องดื่มให้บริการด้วยค่ะ 




